MGA BALITANG PAHAYAGAN PARA SA AGARANG PAHAYAGAN Mayo 5, 2022 Kontak: Tammy Glenn (619) 890-0778 Papaunlarin ng Badyet ng County ang Mga Pangako sa Mga Pangunahing Larangan Naglabas ngayong araw ang County ng San Diego ng $7.15 bilyong inirerekomendang badyet na magpapaunlad sa mga pangako nito na tugunan ang kalusugan ng pag-iisip, kawalan ng tirahan, equity, hustisya sa lahat ng lahi, at pagbabago ng klima. Magdaragdag ito ng maraming pamumuhunan at mahigit 1,000 tauhan sa mga priyoridad na larangan. Pinapanatili din ng badyet ang kinakailangang pampublikong kaligtasan, paggamit ng lupa, at mga serbisyong pangkalusugan at panlipunan. Ang kabuuang inirerekomendang badyet ay 1.1% na mas mababa sa inaprubahang badyet ng mga superbisor ng County noong nakaraang taon, dahil maraming isang beses na gastos para sa pagtugon sa COVID-19 ay hindi na kailangan. Dapat mag-apruba ang Lupon ng Mga Superbisor ng County ng bagong badyet bago ang Hunyo 30, at hinihikayat ng mga lider ng County ang publiko na makibahagi sa proseso ng pag-apruba. Magkakaroon ng pangkalahatang-ideya ng badyet ang lupon sa mga presentasyon ng mga departamento ng County sa mga pampublikong pagpupulong sa Mayo 19 at 20. Puwedeng magkomento ang publiko nang personal o sa pamamagitan ng telepono sa dalawang pagdinig sa badyet sa Hunyo: isang pagdinig sa araw sa Hunyo 13, at isang panggabing sesyon sa Hunyo 16. Puwede ring magkomento ang mga tao online sa pamamagitan ng e-comment hanggang sa magsara ang mga pagdinig sa badyet. Tumingin pa ng impormasyon tungkol sa kung paano magkomento sa mga pagpupulong ng Lupon ng Mga Superbisor. Bukod pa rito, puwedeng dumalo ang publiko sa mga virtual na pagpupulong ng komunidad sa badyet para sa bawat distrito ng Lupon ng Mga Superbisor (hanapin ang iyong distrito): Mayo 23: Distrito 3 • Mayo 31: Distrito 4 • Hunyo 2: Distrito 1 • Hunyo 6: Distrito 5 • Hunyo 8: Distrito 2 Namumuhunan ang inirerekomendang badyet sa mga pangunahing larangang ito: Suporta sa Kalusugan ng Pag-iisip at Paggamit ng Substance Inirerekomenda ng bagong badyet na magdagdag ng $71.8 milyon at 115 bagong posisyon para matulungan ang mga pagsisikap ng County na baguhin ang sistema nito sa kalusugan C O U N T Y C O M M U N I C A T I O N S O F F I C E 1 6 0 0 P a c i f i c H i g h w a y , R o o m 2 0 8 · S a n D i e g o , C a 9 2 1 0 1 - 2 4 7 2
MGA BALITANG PAHAYAGAN PARA SA AGARANG PAHAYAGAN Mayo 5, 2022 Kontak: Tammy Glenn (619) 890-0778 ng pag-uugali at ituon ito sa pag-iwas at tuloy-tuloy na pangangalaga mula sa pagtugon sa krisis, para panatilihing konektado at malusog ang mga tao. Patuloy na papahusayin ng badyet ang mga serbisyo para matulungan ang mga taong may mga problema sa kalusugan ng pag-iisip at sakit sa paggamit ng substance, habang nakatuon sa mga taong matagal nang tahimik na naghihirap, kabilang ang kabataan at mga taong nakakaranas ng kawalan ng tirahan. Susuportahan ng mga pondo ang Mga Mobile Team sa Pagtugon sa Krisis, na binubuo ng mga eksperto sa kalusugan ng pag-iisip at hindi ng mga tagapagpatupad ng batas, para tumugon sa isang taong nakakaranas ng krisis. Ang badyet ay mayroon ding iba't ibang resource para maitugma sa tamang uri ng pangangalaga ang taong nangangailangan - mga bagay tulad ng pangangalaga para sa pagpapagaling, mga serbisyong nakabase sa paaralan, mga serbisyo para sa mga foster na kabataan, mga tao sa mga pangmatagalang serbisyo ng pangangalaga at ang LGBTQ community. Pabahay at Kawalan ng Tirahan Kasabay ng suporta sa kalusugan ng pag-iisip at paggamit ng substance ang mga pamumuhunan sa mga makabagong solusyon sa pabahay para magkaroon ng malaking pag-usad sa pagwawakas sa kawalan ng tirahan. Kasama sa mga pinalaking pamumuhunan sa bagong inirerekomendang badyet ang $11.9 milyon mula sa mga isang beses na stimulus na pondo para magtayo ng abot-kayang pabahay para mabawasan ang kawalan ng tirahan. May dagdag pang $10 milyon na gagamitin para matulungan ang mga taong nakakaranas ng kawalan ng tirahan sa buong rehiyon sa pamamagitan ng pakikipagtulungan sa mga lungsod na bumili ng mga masisilungan at matutuluyan ng mga tao. Ang isang kamakailang pakikipagtulungan sa Lucky Duck Foundation at Lungsod ng San Diego ay magreresulta sa emergency shelter na may 150 kama na magbubukas ngayong tag-init. Sa mga karagdagang pagsisikap para gumawa ng mas abot-kayang pabahay para sa mga residente, may $3 milyon para alisin ang mga bayad sa permit para hikayatin ang pagtatayo ng mga accessory dwelling unit. May $810,000 pang gagawa ng inclusionary na zoning ordinance kung saan iaatas sa mga bagong pagpapatayo na magsama ng pabahay na abot-kaya ng mga taong nasa median na antas ng kita o nasa mas mababa pa. C O U N T Y C O M M U N I C A T I O N S O F F I C E 1 6 0 0 P a c i f i c H i g h w a y , R o o m 2 0 8 · S a n D i e g o , C a 9 2 1 0 1 - 2 4 7 2
MGA BALITANG PAHAYAGAN PARA SA AGARANG PAHAYAGAN Mayo 5, 2022 Kontak: Tammy Glenn (619) 890-0778 Reporma sa Hustisya Patuloy na kumikiling ang sistema sa hustisya ng County sa pagpigil, rehabilitasyon at pagsasanay para tulungan ang mga taong iwasan ang pagkakasangkot sa krimen at bumalik sa ating mga komunidad pagkatapos ng panahon sa kustodiya. Kasama dito ang inisyatibong Mga Alternatibo sa Pagkakakulong, na sumusuporta sa mga alternatibo sa kulungan at nagbibigay ng mga serbisyo at pangangalaga sa mga taong hindi nagdudulot ng banta sa kaligtasan ng publiko, kasama ang mga serbisyo sa pangangalagang pangkalusugan at pagpapa-sober. Mahigit $130 milyon ang ipinuhunan sa mga serbisyo sa pangangalaga sa kalusugan sa mga kulungan ng County para tulungan ang mga nagkasala. Humigit-kumulang $6.2 milyon ang gagamitin sa isang Youth Development Academy para matulungan ang mga kabataan na nakagawa ng mabibigat na krimen sa pamamagitan ng pagbibigay sa kanila ng mga mas masusi at mas pangmatagalang serbisyo para sa kalusugan ng pag-uugali, rehabilitasyon at pagpapaunlad ng kasanayan para matulungan silang makabalik sa ating mga komunidad. Gagamit ang Probation ng County ng $1 milyon para sa pagsasanay sa de-escalation para sa kanilang tauhan, na sumusuporta sa mga taong pinapangasiwaan nila. Magdaragdag ng $2.4 milyon sa Juvenile Diversion Initiative and Transitional Age Youth Diversion program sa opisina ng Abogado ng Distrito para bigyan ang mga bata ng oportunidad na tumanggap ng mga serbisyo at pagpapayo sa halip na pag-uusig. Magdaragdag ang Opisina ng Pampublikong Tagapagtanggol ng $21.8 milyon at 90 tauhan para magtanggol ng mga kliyente, magkatawan ng mga imigrante at ng mahihirap sa ating mga kapitbahayan, at padaliin ang mga pagbalik sa komunidad. Gagamit ang Abogado ng Distrito $3.5 milyon at magdaragdag ng 18 posisyon para palawakin ang mga serbisyo sa mga naging biktima ng krimen, kabilang ang Sentro ng South Bay para sa Katatagan ng Komunidad at Pagpapalakas mula sa Trauma, at programa sa muling pagsesentensya. Equity at Access Itutuloy din ng bagong badyet ang mga pagsisikap na ilakip ang equity sa lahat ng serbisyo at programa ng County. Ipinatupad na Opisina ng County para sa Equity at Hustisya para sa Lahat ng Lahi ang bago nitong Tool sa Pagtatasa ng Equity ng Badyet na tumutulong sa mga departamento ng County na gawing priyoridad ang mga serbisyo at alokasyon nang isinasaalang-alang C O U N T Y C O M M U N I C A T I O N S O F F I C E 1 6 0 0 P a c i f i c H i g h w a y , R o o m 2 0 8 · S a n D i e g o , C a 9 2 1 0 1 - 2 4 7 2
MGA BALITANG PAHAYAGAN PARA SA AGARANG PAHAYAGAN Mayo 5, 2022 Kontak: Tammy Glenn (619) 890-0778 ang equity. Gumagamit ang tool ng serye ng mga tanong para mas maunawaan kung paano naaapektuhan ng mga paglalaan ang mga matagal nang marginalized at vulnerable na komunidad, iyong mga may mababang kita o iyong mga matagal na at kasalukuyang nahihirapan dahil sa hindi pagkakapantay-pantay. Isinasama rin ng tool ang pakikipag-ugnayan sa komunidad, isang mahalagang bahagi ng mga operasyon ng County na papalawakin sa badyet na ito para magbigay ng mga oportunidad sa lahat ng miyembro ng komunidad na magkaroon ng mahahalagang gampanin sa mga talakayan at pagpapasya. Magbibigay ng mas bukas na access sa mga serbisyo at impormasyon ang pinaraming mga serbisyo sa pagsasalin at interpretation. May bagong Opisina ng Sustainability at Hustisya Ukol sa Kapaligiran (Office of Sustainability and Environmental Justice) na popondohan ng $3.5 milyon at magtatrabaho para matiyak na may pare-parehong proteksyon ang lahat ng komunidad laban sa mga panganib sa kalusugan. At ang bagong Opisina ng Mga Pamantayan at Pagpapatupad sa Paggawa ng County ng San Diego (San Diego County Office of Labor Standards and Enforcement) ay magsisilbing sentro para sa edukasyon at mga resource para sa mga employer at kanilang mga manggagawa, magsasagawa ng pananaliksik at pagsusuri ng datos kaugnay ng mga isyu ng manggagawa, at magsusulong ng mga hakbang sa pagpapatupad para protektahan ang mga manggagawa. Sustainability at Paglaban sa Pagbabago ng Klima Naaapektuhan na ng pagbabago ng klima ang mga komunidad ng County ng San Diego, at nagsusumikap ang County para matugunan ang isyu sa pamamagitan ng pagbabawas ng mga pagbubuga ng greenhouse gas at pagpapabuti sa sustainability. Mahigit $25 milyon ang ipupuhunan para itigil ang mga pagbubuga ng greenhouse gas sa ating mga unincorporated na komunidad, kabilang ang $1 milyon para suportahan ang mga istasyon para sa pag-charge ng electric na sasakyan. Kulang-kulang $60 milyon ang gagastusin para sa iba pang pagpapabuting pangkapaligiran, kabilang ang $40 milyon para tugunan ang stormwater, $16.3 milyon sa Programa sa Pangangalaga sa Maraming Species (Multiple Species Conservation Program) at $3.4 milyon para linisin ang Tijuana River Valley. C O U N T Y C O M M U N I C A T I O N S O F F I C E 1 6 0 0 P a c i f i c H i g h w a y , R o o m 2 0 8 · S a n D i e g o , C a 9 2 1 0 1 - 2 4 7 2
MGA BALITANG PAHAYAGAN PARA SA AGARANG PAHAYAGAN Mayo 5, 2022 Kontak: Tammy Glenn (619) 890-0778 Isusulong ang green building at solar energy sa pamamagitan ng pagpapaliban ng tinatayang $2.1 milyon sa mga bayad sa permit. Mahigit 3,500 puno na kokolekta ng mahigit 178,000 pounds ng carbon dioxide taon-taon ang itatanim sa county. Mababawasan ang mga pagbubuga ng greenhouse gas - habang pinapalakas ang equitable na access sa pangangalagang pangkalusugan - sa tulong ng $2 milyong para makabili ng dalawang karagdagang sasakyang Live Well on Wheels at isang bagong mobile na laboratoryo ng pampublikong kalusugan para maghatid ng mga serbisyo sa mga residente sa halip na hilingin sa kanilang bumiyahe nang mag-isa. Pagsuporta sa Mga Pamilya Kasama rin sa badyet na ito ang karagdagang pagpopondo at mga posisyon para tumuon sa mga pang-araw-araw na pangangailangan ng mga residente sa bahay at sa trabaho, lalo na ng mga pinaka-vulnerable. Daragdagan ng 60 bagong posisyon ang Mga Pansuportang Serbisyo sa Bahay para sa mga nakatatandang adult at mga bulag o may kapansanan. May 100 pang bagong posisyon na magpapalakas sa mga kinakailangang serbisyo kasama ang CalFresh at Medi- Cal, para matulungan ang mga taong makuha ang pagkain at pangangalagang pangkalusugan na kailangan nila. Magdaragdag din ng 100 bagong posisyon ang Mga Serbisyo sa Kapakanan ng Bata para dagdagan ang suporta sa pagtugon sa emergency at de-kalidad na placement para sa mga bata sa pangangalaga, para palakasin ang mga serbisyong pang-iwas at patuloy na pahusayin ang pagkonekta ng mga pamilya sa mga serbisyong nakabase sa komunidad. Mahigit $30 milyong natanggap sa pamamagitan ng Batas sa Plano ng Pagligtas sa Amerika ng 2021 ang patuloy na susuporta sa balangkas ng Lupon ng Mga Superbisor sa paggamit ng mga pondo, kabilang ang mga serbisyo sa kalusugan ng pag-iisip para sa mga kabataan at suporta para sa mga umuupa at mga programa sa nutrisyon. Ang bagong Opisina ng Pagpapaunlad sa Ekonomiya at Mga Gawaing Pampamahalaan (Office of Economic Development & Government Affairs) ng County ay magtataguyod ng paglago ng ekonomiya, magbibigay ng mga opotunidad sa sining at kultura, at magsasagawa ng mga programa ng grant na nakatuon sa mga organisasyong nonprofit at nakabase sa komunidad. At ang bagong Opisina ng Pagsusuri, Pagganap at Analytics (New Office of Evaluation, Performance and Analytics) ng County ay gagamit ng datos at analytics para mas mapagbatayan ng mga pasyang nakakaapekto sa ating mga komunidad at nagpapahusay sa paghahatid ng serbisyo. C O U N T Y C O M M U N I C A T I O N S O F F I C E 1 6 0 0 P a c i f i c H i g h w a y , R o o m 2 0 8 · S a n D i e g o , C a 9 2 1 0 1 - 2 4 7 2
MGA BALITANG PAHAYAGAN PARA SA AGARANG PAHAYAGAN Mayo 5, 2022 Kontak: Tammy Glenn (619) 890-0778 Pagpapaganda sa Mga Komunidad at Pagpapanatiling Ligtas sa Mga Ito Namumuhunan din ang badyet sa kaligtasan at kalidad ng pamumuhay. Kasama rito ang $2.9 milyon para sa lupa sa para sa pasilidad sa pampublikong kaligtasan sa hinaharap sa Interstate 15 at State Route 76, at $250,000 para makapagsimula ng mga plano at disenyo para sa bagong istasyon ng bumbero sa Jacumba. Bukod pa rito, magdaragdag ang Distrito ng Proteksyon Laban sa Sunog ng County ng San Diego ng $2.2 milyon para protektahan ang mga komunidad at paliitin ang panganib ng wildfire sa komunidad sa mga unincorporated na lugar sa pamamagitan pamamahala sa mga halaman sa tabing-kalsada at paggawa ng mga fire break. Magdaragdag ang Mga Serbisyo sa Pampublikong Kalusugan ng 71 bagong posisyon para patuloy na palakasin ang pangkalahatang kakayahan nitong protektahan ang kalusugan ng ating mga residente. $550,000 ang gagastusin para sa mga bago at pinalawak na parke ng County, kasama ang Calavo, Star Ranch, Lindo Lake, Park Circle at ang Waterfront Park. Popondohan ng $1 milyon ang Inisyatibo sa Access sa Pagkain para tumulong na gumawa ng mga hardin ng komunidad. Makilahok sa Proseso ng Badyet Para malaman ang iba pa tungkol sa inirerekomendang badyet at mga paparating na pagpupulong at pagdinig, bisitahin ang budget.sandiegocounty.gov. Puwede rin ninyong bisitahin ang website ng Klerk ng Lupon o tawagan ang 619-531-5434 para makakuha ng mga detalye tungkol sa mga pagdinig at humiling ng mga serbisyo sa pagsasalin. ### C O U N T Y C O M M U N I C A T I O N S O F F I C E 1 6 0 0 P a c i f i c H i g h w a y , R o o m 2 0 8 · S a n D i e g o , C a 9 2 1 0 1 - 2 4 7 2